钦定古今图书集成/明伦汇编/氏族典/第573卷 > 完颜宗宁
## 钦定古今图书集成/明伦汇编/氏族典/第573卷 > 完颜宗宁

按《金史宗宁传》：“宗宁本名阿土古，系出景祖太尉阿
离合懑之孙。性勤厚有大志，起家为海陵征南都统，
战瓜州渡，功最，历祁州刺史。大定二年，为会宁府路
押军万户，擢归德军节度使。时方旱蝗，宗宁督民捕
之，得死蝗一斗，给粟一斗，数日捕绝。累迁兵部尚书。
宗宁多病，世宗欲以凉地处之，俾知咸平，诏以其子”
符宝郎廪为韩州刺史以便养，拜平章政事。明昌二
年，薨。